Dezinfikovanie a čistenie priestorov chemickými prípravkami je škodlivé pre zdravie i životné prostredie. Týmto nežiaducim dosahom sa vyhnete používaním germicídnych UV lámp, ktoré šetrne, ale účinne odstránia všetky vírusy, baktérie, huby a plesne z akéhokoľvek uzavretého priestoru. Efektivita týchto lámp je omnoho vyššia ako čistenie chlórom alebo kyselinou chloritou.
Vírusy a plesne vás denne ohrozujú
Vírusové ochorenia
Témou, ktorá v súčasnosti najviac rezonuje spoločnosťou, je ohrozenie ľudí rôznymi typmi vírusov. Nejde len o strach z nebezpečného ochorenia COVID – 19. Vírusy spôsobujú respiračné problémy, chrípku, žltačku, herpesy či osýpky. Všetky uvedené ochorenia majú spoločného menovateľa, ktorý je takmer neviditeľný. Je ním spomínaný vírus pozorovateľný len cez elektrónové mikroskopy. Vírusy sú cudzopasníkmi, ktoré by bez ľudského alebo zvieracieho hostiteľa neprežili. Parazitujú na bunkách a šíria sa obrovskou rýchlosťou. Človek má proti vírusom v rukách zopár obranných zbraní akými sú napríklad zvyšovanie imunity zdravým životným štýlom, očkovanie, zvýšená hygiena alebo dezinfikovanie priestorov. Najúčinnejším prostriedkom na dezinfekciu miestností je germicídna UV lampa.
Stop šíreniu plesní
Pomocou germicídneho žiariča zničíte nielen vírusy a baktérie, ale zabránite taktiež šíreniu plesní. Plesne sa priživujú na vlhkom prostredí a nachádzajú sa v mnohých domácnostiach. Tieto mikroskopické organizmy sú zdrojom mnohých toxických látok. Dlhodobým pôsobením plesní na ľudský organizmus môže dôjsť k narušeniu vašej imunity a zdravotným problémom. Okrem alergických reakcií sú plesne zodpovedné za kašeľ, astmu a zápaly priedušiek. Proti vzniku plesní vám pomôže len zníženie vlhkosti v miestnostiach. Ak sa napriek tomu vo vašom dome pleseň objaví, jej množeniu zabráni lampa na dezinfekciu vnútorných priestorov.
Germicídna UV lampa ochráni vaše zdravie
Prečo sa trápite denne dezinfekciou priestorov chemickými prípravkami? Germicídna lampa nezruinuje vašu peňaženku, ale ušetrí vám peniaze vyhodené za množstvo chémie a ochráni vaše zdravie. Výpary z chemických prípravkov často spôsobujú alergické reakcie a škodia životnému prostrediu. Tieto nežiaduce dosahy čistenia vám s germicídnymi žiaričmi nehrozia. Špeciálne germicídne lampy pomocou UVC žiarenia a ozónu rýchlo zničia všetky vírusy, spóry baktérií, huby a plesne vo vašej domácnosti, v kancelárii, reštaurácii či škole. Všestranné využitie a vysoká efektivita dezinfikovania presvedčili už množstvo ľudí k ich kúpe. Zdravie je to najcennejšie, čo máte, a preto na ňom nešetrite.